arnastofnun/IGC-2024 huggingface dataset:
Surimi

Surimi (擂り身) eða krabbalíki er hakk eða marningur oftast unnið úr fiski og er fiskurinn marinn inn í jafning sem er eins og þykkt hlaup þegar hann er eldaður. Surimi er hluti af asískri matarmenningu og er surimi deigið formað í á ýmsa vegu, oft sem eftirlíkingar af dýrum matvörum en vinsælast sem krabbar eða fiskstönglar.

Margra alda hefð er fyrir mótun mats úr fiskbolludeigi en skil urðu í iðnaðarframleiðsla á surimi árið 1969 þegar fiskverkendur í Japan fundu leið til að nýta fisk sem áður fór í fóður til manneldis. Aðallega var unnið surimi úr alaskaufsa.

Síðustu ár hafa árlega um 2-3 milljónir tonna af fiski eða milli 2-3 % af fiskafla farið í surimi og afurðir sem byggja á surimi.

Framleiðslan fer þannig fram að fiskhold er marið, kælt og þvegið þar til það verður að þykkum massa. Fiskurinn er skolaður nokkrum sinnum í vatni til að losna við lykt. Massinn eða maukið er svo blandað með vatnsbindiefnum og ýmsum efnum svo sem sterkju, eggjahvítu, salti, jurtaólíu, sorbitól, sykri, sojapróteini, kryddi og MSG. Hreinsað og þvegið fiskmaukið er vanalega bragðlaust og það verður að bæta í það bragðefnum.

Í surimi er notaður fiskur eins og tilapia, þorskur og alaskaufsi.

Surimi er einnig gert úr kjöti. Í kínverskum mat er oft notað svínasurimi, oft í bollum sem líkjast fiskbollum eftir eldun.

Surimi úr svínakjöti er einnig blandað með hveiti og vatni. Surimi er einnig gert úr nautakjöti og kalkúnakjöti.

Surimi er notað í ýmsar unnar matvörur, oft þannig að framleiðandinn líkir eftir dýrari vöru eins og humarhölum en notar ódýrt hráefni. Surimi er ódýrt prótein. Í asískri menningu er surimi borðað sem sérstakur réttur en sjaldan notað til að líkja eftir öðrum mat. Í Japan eru vinsælar fiskkökur (kamboko) og fiskpylsur úr surimi. Í Kína er surimi úr fiski notað sem fylling eða sem fiskbollur.

Þegar surimi er framleitt úr fiski þá myndast gel úr próteini úr fisknum. Feitir uppsjávarfiskar hafa ekki rétt prótein og eru ekki notaðir í surimi. Sumir fiskar mynda ekki gelkennt surimi nema með því að bæta við eggjahvítu og kartöflumjöli (sterkju). Áður en kúariða braust út var algengt í iðnaði að blanda blóðvökva úr sláturdýrum við fiskdeigið til að auka gelmyndun.
Leirherinn

Leirherinn er samsafn af styttum úr leir sem tákna eiga heri Qin Shi Huang, fyrsta keisara Kína. Stytturnar, sem eru á níunda þúsund talsins, voru grafnar skammt frá grafhýsi keisarans á árunum 210-209 f.Kr. og átti leirherinn að vernda hann eftir dauðann.

Fornar heimildir eru til um grafhýsi Qin Shi Huang og fjársjóðina sem eiga að hafa verið grafnir með honum en grafhýsið hefur enn ekki verið opnað og veit enginn hvað það geymir. Aftur á móti nefna engar heimildir leirherinn og var ekkert vitað um tilvist hans fyrr en kínverskir bændur fundu hann árið 1974 og hefur hluti hans síðan verið grafinn upp. Í hernum eru ekki aðeins hermenn og ýmsir fylgisveinar, heldur einnig hestvagnar og hestar. Stytturnar eru í fjórum stórum gröfum, flestar í gröf eitt, sem er 230 m á lengd og 62 metra breið.

Leirstytturnar voru upphaflega málaðar í skærum litum en litirnir hafa dofnað eða málningin flagnað af að mestu. Þær munu upphaflega hafa verið búnar raunverulegum vopnum og fannst mikið safn vopna í gröfunum, svo sem sverð, spjót, stríðsaxir og lásbogar. Stytturnar hafa alls ekki verið allar steyptar í sama mót og hafa mismunandi andlitssvip. og búnað. Stytturnar eru misháar og eru hershöfðingjarnir hávaxnastir.

Leirherinn er á Heimsminjaskrá UNESCO.
Queen Mary

Queen Mary, University of London (einnig þekkt sem Queen Mary, QMUL og QM) er opinber rannsóknaháskóli í London á Bretlandi. Hann er einn þeirra skóla sem tilheyra háskólanum í London. Queen Mary á rætur að rekja til 1785 og varð til þegar fjórir smærri skólar sameinuðust. Hann varð aðildarskóli háskólans í London árið 1995 og hefur síðan orðið einn stærsti undirskóli hans.

Aðallóð háskólans er staðsettur í Mile End í Austur-London en það eru líka lóðir í hverfunum Holborn, Smithfield og Whitechapel. Um það bil 16.000 nemendur læra við Queen Mary í fullu námi og tæplega 3.000 manns starfa þar. Tekjur háskólans námu 297,1 milljónum punda árið 2010–11 en 73,7 milljónir punda voru rannsóknastyrkir og samningar. Háskólinn skiptist í þrjár deildir: hugvísinda- og félagsvísindadeild, vísinda- og verkfræðideild og læknadeild (sem heitir Barts and The London School of Medicine and Dentistry). Innan læknadeildar eru 21 undirdeildir og stofnanir.

Árið 2011 var háskólinn settur í 11. sæti á lista yfir bestu háskólana í Bretlandi af dagblaðinu "The Guardian". Háskólinn nam 13. sæti á lista "Times Higher Education". Samkvæmt listanum "Times Higher Education World University Rankings" er Queen Mary 35. besti háskólinn í Evrópu og 120. besti háskóli heimsins. Það eru fimm Nóbelsverðlaunahafar meðal fyrrverandi og núverandi nemenda og starfsmanna skólans.

Queen Mary tilkynnti þann 12. mars 2012 að ætlað væri að ganga í Russell-hópinn, sem er hópur breskra elítuháskóla, í ágúst sama ár.
Lúsíuhellir

Lúsíuhellir er hellir í klettum ofan við Krossgerði á Berufjarðarströnd.

Munnmælasaga segir að örnefnið sé tengt Tyrkjaráninu. Sagan er á þá leið að Lúsía hafi verið stúlkubarn að aldri þegar Tyrkir réðust til þrælanáms í Berufirði og hafi hellir þessi orðið henni til bjargar. Stundum fylgir sögunni að þegar Lúsía lá þar í felum hafi Tyrki einn rekið höfðinu inn í hellinn en ekki komið auga á hana, þar eð hún smokraði sér inn í glufu við hliðina á hellismunnanum. Sagt er að Lúsía þessi hafi verið jarðsett utan við Fékamb, sem er hamraveggur við Lúsíuhelli, en ekki í kirkjugarði, þegar ævi hennar lauk.

Ekki finnast þó neinar heimildir þessu til staðfestingar en heldur ekki neinar aðrar heimildir um hví hellirinn er kenndur við Lúsíu.
Central-leið

Central-leið er leið neðanjarðarlestakerfis Lundúnaborgar. Hún er rauð á litinn á korti kerfisins. Hún er 76 km löng og lengsta leið kerfisins. Leiðin þjónar 49 stöðvum en aðeins 20 þeirra eru neðanjarðar. Lestirnar keyra allt að 110 km/klst og eru þá hröðustu lestir kerfisins.

Þó að fyrirtækið Central London Railway (CLR) væri stofnað árið 1891 með það í hug að byggja járnbraut á milli Shepherd's Bush og Bank (og framlenging til Liverpool Street var samþykkt árið 1892) var það ekki fyrir 27. júní 1900 að járnbráutin var opnuð opinberlega.

Stöðvar.

"Í röð frá vestri til austurs."
Zemfíra

Zemfira Talgatovna Ramazanova (rússneska: "Земфира", fædd 26. ágúst 1976 í Ufa) er rússnesk söngkona, sem hefur náð alþjóðlegri hylli. Hún leikur rokk.
Fjörudoppuætt

Fjörudoppuætt (fræðiheiti: "Littorinidae") er ætt smárra snigla sem telur rúmlega 200 tegundir um allan heim.

Sniglarnir eru með trausta kuðunga, ýmist mynstraða eða ómynstraða. Mjög lága, ydda eða snubbótta hyrnu og stóran bumbulaga grunnvinding. Kuðungarnir hafa engan hala né nafla. Lokan er hornkennd með örmiðju kjarna. Innan hverrar tegundar getur kuðungurinn verið í mjög mismunandi litafbrigðum, einlitir eða röndóttir.
Vesturbæjarvíðir

Vesturbæjarvíðir er víðitegund sem gróðursett var milli 1910 og 1940 tíma í görðum í vesturbæ Reykjavíkur. Þessi tegund er talin blendingur af körfuvíði, Salix viminalis L., selju S. capraea L. og gráselju S. cinerea L. Vesturbæjarvíðir barst upphaflega til landins sem efni í tágakörfum. Jón Eyvindsson kaupmaður flutti inn grænar stofuplöntur frá Þýskalandi um 1910. Á þeim tíma var algengt að flytja vörur í fléttuðum tágakörfum og að í kringum fangelsi erlendis væri plantað mikið af víði sem svo fangar fléttuðu slíkar körfur. Ísleifur sonur Jóns tók eftir grænum sprotum og rótarmyndun á teinungum sem höfðu blotnað. Hann gróðursetti þá fyrst í pott og síðan út í garð á Stýrimannastíg 9. Það reyndist auðvelt að fjölga þessum víði og var hann gróðursettur í nærliggjandi húsum.

Á árum seinni heimstyrjaldarinnar var mikið ræktað annað afbrigði af körfuvíði sem kallaður var þingvíðir því hann var upphaflega í Alþingisgarðinum og var hann miklu harðgerari og glæsilegri en Vesturbæjarvíðirinn og því farið að rækta hann í stórum stíl eftir 1940 og þá datt alveg niður ræktun vesturbæjarvíðis. Vesturbæjarvíðir er því mjög sjaldan í görðum sem gerðir voru eftir seinni heimsstyrjöld. Þingvíðirinn dó í vorhretinu 1963 en vesturbæjarvíðirinn lifði það af. Vesturbæjarvíðir er ættaður frá suðlægari slóðum og fór seinna á stað um vorið og lifði því af hretið.
Hvanndalsbræður (plata)

Hvanndalsbræður er sjötta hljómplata Hvanndalsbræðra.
Vindheimajökull

Vindheimajökull er jökull í um 1400 m. hæð á milli Öxnadals og Glerárdals. Þar hjá er Súlur, Strýta og Kista. Bægisá rennur undan.
1945

Árið 1945 (MCMXLV í rómverskum tölum)

Á Íslandi.

Fædd

Dáin

Erlendis.

Fædd

Dáin
EDRi

EDRi eða European Digital Rights er evrópsk samtök um stafræn mannréttindi sem stofnuð voru í júní 2002. Nú eru 28 félög í EDRi í 18 löndum. Á Íslandi er félag um stafrænt frelsi (FSFÍ) aðili að EDRi.
Fredrik Ljungberg

Fredrik Ljungberg (f. 16. apríl 1977) er sænskur fyrrum knattspyrnumaður og karlkyns fyrirsæta. Hann hefur leikið víða til dæmis með Arsenal F.C., Glasgow Celtic og Seattle Sounders í Bandaríkjunum. Árið 2019 var Ljungberg skipaður bráðabirgðastjóri Arsenal eftir að Unai Emery var rekinn.

=Titlar=

Halmstad

Allsvenskan: 1997

Arsenal
Auðkúluheiði

Auðkúluheiði er heiði í Austur-Húnavatnssýslu og er næstaustust húnvetnsku heiðanna, á milli Eyvindarstaðaheiðar og Grímstunguheiðar. Hún nær frá drögum Svínadals og Blöndudals og suður að Kili og Hveravöllum, milli Hofsjökuls og Langjökuls, en það er um 60 kílómetra vegalengd. Í austri eru mörk heiðarinnar við Blöndu en í vestri við Miðkvísl og Búrfjöll.

Kjalvegur liggur suður eftir heiðinni, sem fer smám saman hækkandi suður á bóginn en er víðast í 400-500 metra hæð yfir sjávarmáli. Hún einkennist af lágum ásum og fellum en á milli þeirra eru flóar og vötn. Hún er greiðfær og vatnsföll fá og er víða ágætlega gróin. Þegar Blönduvirkjun var reist um 1990 myndaðist stórt miðlunarlón, Blöndulón, á Auðkúluheiði og Eyvindarstaðaheiði, og fór þar mikið gróðurlendi undir vatn. Í staðinn hefur verið grætt upp töluvert land á heiðinni

Heiðin tilheyrði áður Auðkúlu í Svínadal og dregur nafn af bænum.
The Unit (3. þáttaröð)

Þriðja þáttaröðin af The Unit var frumsýnd 25. september 2007 en vegna verkfalls handritshöfunda þá voru aðeins 11 þættir gerðir.
Vittorio De Sica

Vittorio De Sica (7. júlí 1901 eða 1902 – 13. nóvember 1974) var ítalskur kvikmyndaleikstjóri og leikari og einn helsti upphafsmaður nýraunsæisstefnunar ("neorealismans"). Hann er frægastur fyrir "Skóáburð" (Sciuscià), "Börnin hafa augun hjá sér" (I bambini ci guardano), "Reiðhjólaþjófana" (Ladri di biciclette), "Kraftaverk í Mílanó" (Miracolo a Milano) og Umberto D.
Fimleikafélag Akureyrar

Fimleikafélag Akureyrar var stofnað 17. nóvember 2004 en áður var starfandi fimleikaráð, sérráð innan Íþróttabandalags Akureyrar. Iðkendur félagsins voru í upphafi tæplega 400 en eru nú rúmlega 800 (vorönn 2012). Fyrsti formaður Fimleikafélags Akureyrar var Fríða Pétursdóttir
Volkhov (á)

Volkhov er á í Rússlandi. Hún er 224 kílómetrar á lengd.
Matilde

Matilde getur átt við:
Skollanes

Skollanes er nes sem gengur út í Hópið suðvestarlega og stendur í landi jarðarinnar Gottorp. Skollanes gengur norður út í vatnið vestan ósa Víðidalsár.

Við ósa Víðidalsár er svokallað Kerlingarsíki og vestan þess, á hól sunnan eystri Skollaneskletta, er heimagrafreitur sem gerður var árið 1963 og var það síðasti heimagrafreitur sem leyfi var gefið fyrir á Íslandi. Þar voru hjónin frá í Gottorp, Ásgeir Jónsson frá Gottorp og kona hans Ingibjörg Björnsdóttir lögð til hvílu í steyptu grafhýsi. Þar hjá var og Blesi, hinn frægi hestur Ásgeirs, heygður á staðnum í Blesaleiði þar sem hann stóð jafnan og horfði yfir til æskustöðvanna í Vatnsdalnum.
Benjamin S. Bloom

Benjamin S. Bloom (21. febrúar 1913 – 13. september 1999) var kennslu- og uppeldisfræðingur. Hann fæddist í Lansford, Pennsylvaníu. Hann útskrifaðist árið 1935 frá Ríkisháskólanum í Pennsylvaníu með bachelor- og mastersgráðu í menntafræðum og árið 1942 lauk hann doktorsgráðu frá Chicago-háskóla. Hann starfaði þar sem kennari frá árinu 1944 og var titlaður prófessor við háskólann árið 1970.

Bloom setti fyrst fram flokkunarkerfi fyrir námsmarkmið í bókinni "Taxonomy of Educational Objectives. The Classification of Educational Goals. Handbook I: Cognitive Domain" árið 1956. Með því kerfi reynir hann að sýna fram á hvernig markmið í kennslu þurfi að ná til allra þeirra sviða sem kennarar vilja leggja áherslu á svo sem rökhugsunar, sköpunarhæfileika, þekkingar, skilnings og viðhorfa. Megin tilgangurinn með þessari flokkun er sá að efla skilning á gerð og eðli markmiða og auðvelda kennurum að setja markmið í kennslu.
Ísafjörður (Ísafjarðardjúpi)

Ísafjörður er fjörður innst í Ísafjarðardjúpi.
Landsnet

Landsnet hf. er fyrirtæki sem annast flutning raforku og stjórnun raforkukerfa.

Landsnet starfar samkvæmt sérleyfi og var stofnað á grundvelli raforkulaga sem samþykkt voru á Alþingi árið 2003.

Það er í eigu opinberra orkufyrirtækja og er eignarhald svona: Landsvirkjun (64,73%), RARIK (22,51%), Orkuveita Reykjavíkur (6,78%) og Orkubú Vestfjarða (5,98%).
Jóhannes Geir Jónsson

Jóhannes Geir Jónsson (24. júní 1927 – 29. júní 2003) var íslenskur myndlistarmaður. Hann fæddist og ólst upp í Skagafirði. Hann varð fyrir áhrifum frá færeyska málaranum Sámual Joensen- Mikines.
Skagfjörðsskáli

Skagfjörðsskáli er í Langadal sem er í Þórsmörk. Þórsmörk er ekki í alfaraleið en til að komast þangað þarf að fara yfir margar óbrúaðar ár líkt og Krossá og Steinholtsá sem eru afar vatnsmiklar og því einungis hægt að komast yfir á breyttum jeppum eða rútum. Áhugaverðir staðir að skoða á leiðinni í Langadal frá þjóðveginum eru til dæmis Hvanngjá, Stakkholtsgjá og fleira.

Skagfjörðsskáli er rekinn af Ferðafélagi Íslands og er upphafs- eða endastaður þeirra sem ganga gönguleiðna um Laugaveginn. Skálinn er með góðri aðstöðu stóru anddyri, tveimur eldhúsum sem er útbúið eldhúsáhöldum, stórum matsal og er svefnrými fyrir 75 manns í kojur. Sér hús er með salernum og sturtum á svæðinu. skálaverðir eru á svæðinu á sumrin frá 15. maí til 30. september.

Valahnúkur er fjall rétt vestan við skálann og er mjög vinsælt að klífa hann auk þess sem hægt er að fara fjölmargar fagrar gönguleiðir um svæðið.
1744

Árið 1744 (MDCCXLIV í rómverskum tölum)

Á Íslandi.

Fædd

Dáin

Erlendis.

Fædd

Dáin
Evbúlos (stjórnmálamaður)

Evbúlos (um 405 f.Kr. – 335 f.Kr.) var aþenskur stjórnmálamaður.
Bókasafn Akraness

Bókasafn Akraness var eins og langflest bókasöfn landsins upphaflega lestrarfélag og var stofnað 6. nóvember árið 1864 á Akranesi. Bókasafnið var upprunalega til húsa í gamla Barnaskólanum til ársins 1946 en þá brann það til kaldra kola. Fyrir brunann var bókaeign safnsins um 3000 bindi. Tveimur árum síðar tók safnið aftur til starfa þá til húsa að Kirkjubraut 8. Bókasafnið fluttist svo að Heiðarbraut 40 árið 1972 en á 145 ára afmælisári safnsins eða í október 2009 opnaði Bókasafn Akraness í nýju og glæsilegu húsnæði að Dalbraut 1.

Á bókasafni Akraness er námsver sem fengið hefur nafnið Svöfusalur en það er aðstaða fyrir nemendur í námi til að lesa og læra og stunda fjarnám. Salurinn var nefndur Svöfusalur til að heiðra minningu fyrrverandi skólastjóra Barnaskóla Akraness, Svöfu Þórleifsdóttur (1886-1978).

Á safninu er einnig að finna Héraðsskjalasafn Akraness og Ljósmyndasafn Akraness.

Bókasafn Akraness leggur metnað sinn í að bjóða upp á fjölbreyttan safnkost sem höfðar til bæði fullorðinna og barna. Á safninu má meðal annars finna skáldrit, fræðirit, hljóðbækur og tímarit á íslensku og ensku. Einnig eru nótur og tónlist á geisladiskum og auk þess kvikmyndir á dvd.
Geymslumiðill

Geymslumiðill er tæki sem notast til geymslu gagna. Orðið er oftast notað í sambandi við tölvur en geymslumiðlar eru líka notaðir til að geyma hljóð og myndbönd. Flestir þeirra geymslumiðla sem eru í víðri notkun í dag eru stafrænir en þeir voru að mestu leyti flaumrænir fyrir fyrri hluta 20. aldar. Dæmi um stafræna geymslumiðla eru harðir diskar, geisladiskar, minnislyklar og minniskort. Flaumrænir geymslumiðlar sem algengir voru á 20. öld eru hljómplötur og kassettur.

Árið 2002 var fyrsta árið þar sem meiri gögn voru geymd í stafrænu sniði en í flaumrænu. Árið 1986 var aðeins 1% af gögnum í heiminum geymd í stafrænu formi, miðað við 97% árið 2007.
Lynwood

Lynwood getur átt við eftirfarandi:
1731

Árið 1731 (MDCCXXXI í rómverskum tölum)

↔== Á Íslandi ==

Fædd

Dáin

Opinberar aftökur

Erlendis.

Fædd

Dáin
Leifur Breiðfjörð

Leifur Agnarsson Breiðfjörð (fæddur 24. júní 1945 í Reykjavík) er íslenskur listamaður. Hann hefur starfað í eigin glerstúdói síðan 1968. Leifur er giftur Sigríði Jóhannsdóttur og eiga þau tvo drengi.

Að loknu námi í Myndlista- og handíðaskóla Íslands hélt hann utan til Skotlands og lagði stund á glerlistanám í The Edinburgh College of Art í Edinborg og síðar í Englandi.

Leifur hefur verið brautryðjandi í íslenskri glerlist og er þekktur hérlendis sem og erlendis fyrir verk sín og hlaut riddarakross Hinnar Íslensku fálkaorðu árið 1995. Sem dæmi um verk hans má nefna steinglersmyndina í Fossvogskapellu sem ber nafnið Píslargangan.
Pjotr Nalítsj

Pjotr Andrejevítsj Nalítsj (f. 30. apríl 1981) er rússneskur söngvari.

Hann keppti fyrir hönd Rússlands í Söngvakeppni evrópskra sjónvarpsstöðva 2010 með laginu „Lost and Forgotten“. Hann náði 11. sæti af 25, með 90 stig.
Burn Notice

Burn Notice er bandarískur sjónvarpsþáttur sem fjallar um njósnarann Michael Westen sem settur er á Brunalistann af yfirvöldum. Reynir hann með öllum ráðum að komast að því hver setti hann á listann. Höfundurinn að þættinum er Matt Nix og aðalleikaranir eru Jeffrey Donovan, Gabrielle Anwar, Bruce Campbell, Sharon Gless og Coby Bell.

Framleiddar voru sjö þáttaraðir og var fyrsti þátturinn frumsýndur 28. júní 2007.

Framleiðsla.

Burn Notice var framleiddur af Fox Television Studios, Fuse Entertainment og Flying Glass of Milk Production (3-7).

Þann 7. nóvember 2012, tilkynnti "USA sjónvarpsstöðin" að Burn Notice hafi verið endurnýjaður fyrir sjöundu þáttaröðinni. Síðan þann 10. maí 2013, var tilkynnt að sú þáttaröð yrði sú síðasta.

Tökustaðir.

Þátturinn var tekinn upp í Miami, Flórída og hefur fasta leikmynd í gamla "Coconut Grove ráðstefnuhúsinu" í Coconut Grove hverfinu þar sem þátturinn er að mestu tekinn upp.

Söguþráður.

Burn Notice fylgir eftir njósaranum Michael Westen sem settur er á Brunalistann. Brunalisinn er listi yfir njósnara sem settir eru út í kuldann og njóta ekki lengur verndar yfirvalda. Reynir Michael að gera allt sem hann getur til að finna þá sem "brenndu" hann en á meðan vinnur hann sem einkaspæjari.

Útgáfa.

Sjónvarpsmynd.

Sjónvarpsmyndin Burn Notice: The Fall of Sam Axe var frumsýnd 17. apríl 2011. Myndin fylgir eftir seinustu dögum Sam Axe áður en hann hættir sem "Navy Seal" og sest að í Miami. Jeffrey Donovan leikstýrði myndinni og kemur fram í smáhlutverki í byrjun myndarinnar sem Michael Westen.

DVD.

Allar sjö þáttaraðirnar af "Burn Notice" hafa verið gefnar út.

Verðlaun og tilnefningar.

ASCAP Film and Television Music-verðlaunin

Edgar Allan Poe-verðlaunin

Emmy-verðlaunin

Gracie Allen-verðlaunin

People's Choice-verðlaunin

Satellite-verðlaunin

Screen Actors Guild-verðlaunin

Teen Choice-verðlaunin

Writers Guild of America-verðlaunin
1716

Árið 1716 (MDCCXVI í rómverskum tölum)

Á Íslandi.

Fædd

Dáin

Erlendis.

Fædd

Dáin
Vologda

Vologda er borg í Rússlandi, höfuðstaður Vologdafylkis. Þar búa 301.642 manns (2002).
Pedro de Betancur

Pedro de San José Betancur (21. mars 1626, Vilaflor, Tenerífe – 25. apríl 1667, Antigua Guatemala, Gvatemala) var predikari spænska trúboðsins í ​​Gvatemala, sem boðaði meinlætalíf og höfnun veraldlegra gæða.

Hann var tekinn í tölu blessaðra árið 1980. Jóhannes Páll 2. lýsti hann dýrling kaþólsku kirkjunnar árið 2002. Hann er fyrsta dýrlingurinn frá Kanaríeyjum og Gvatemala.
Pálmi Gunnarsson

Pálmi Gunnarsson (f. 29. september 1950) er íslenskur tónlistarmaður; söngvari og bassaleikari.

Hann sigraði Söngvakeppni sjónvarpsins árið 1986 og tók þátt í Söngvakeppni evrópskra sjónvarpsstöðva 1986 sem hluti af ICY.

Hann er meðlimur í Mannakorn og hefur gefið út sólóefni líka.
1704

Árið 1704 (MDCCIV í rómverskum tölum)

Á Íslandi.

Fædd

Dáin

Opinberar aftökur

Erlendis.

Fædd

Dáin
Mania velichia

Mania velichia "[Мания величия]" er fyrsta breiðskífa Aria.
Draumur um Nínu

Draumur um Nínu (oftast kallað Nína) var framlag Íslands til Söngvakeppni evrópskra sjónvarpsstöðva árið 1991. Lagið var flutt af dúettinum Stefán &amp; Eyfi, en hann skipuðu þeir Stefán Hilmarsson og Eyjólfur Kristjánsson en Eyjólfur samdi bæði lagið og textann. Lagið lenti í 15. sæti af 22 með 26 stig. Það var valið vinsælasta íslenska Eurovision-lag allra tíma í könnun sem tímaritið Monitor stóð fyrir árið 2010.
Bhopal

Bhopal er borg á Indlandi, höfuðstaður Madhya Pradesh. Þar búa 1.795.648 manns (2011).
VSÍ

VSÍ getur átt við:
Krov za krov

Krov za krov (rússneska: "Кровь за кровь") er 5. breiðskífa Aria.
Grísk drakma

Grísk drakma (gríska: "drachmē", fleirtala "drachmés") var gjaldmiðill notaður í Grikklandi áður en evran var tekin upp árið 2002. Ein drakma skiptist í 100 "lepton" (fleirtala "lepta"). Við upptöku evrunnar var gengið fest í 1 EUR = 340,750 GRD.
Peseti

Peseti (spænska: "peseta") getur átt við um:
Finnskt mark

Finnskt mark (finnska: "Suomen markka", sænska: "finsk mark") var gjaldmiðill notaður í Finnlandi áður en evran var tekin upp árið 2002. Eitt mark skiptist í 100 penní ("penni"). Við upptöku evrunnar var gengið fest í 1 EUR = 5,94573 FIM.
3. maí

3. maí er 123. dagur ársins (124. á hlaupári) samkvæmt gregoríska tímatalinu. 242 dagar eru eftir af árinu.

Atburðir.
Telma Hopkins

Telma Louise Hopkins (fæddur 1948) er bandarískur gamanleikari.
Ducati 749

Ducati 749 er mótorhjól sem framleitt var af ítalska fyrirtækinu Ducati frá 2003 til 2006.
Litháískt litas

Litháískt litas eða lít (litháíska: "Lietuvos litas") var gjaldmiðill Litháens. Eitt litas skiptist í 100 hundraðshluta ("centas", fleirtala: "centai"). Til stóð að Litháen tæki upp evruna 1. janúar 2010 en vegna verðbólgu og efnahagskreppunnar á evrusvæðinu var upptökunni frestað til 1. janúar 2015. Litháar nota evruna í dag.
Ernst Mach

Ernst Mach (18. febrúar 1838 – 19. febrúar 1916) var austurrískur eðlisfræðingur og heimspekingur, sem er þekktastur fyrir framlag sitt til eðlisfræðinnar og rannsókna á höggbylgjum. Vísindaheimspeki hans hafði töluverð áhrif á rökfræðilega raunhyggju og gagnrýni hans á Newton varðaði veginn fyrir afstæðiskenningu Einsteins.
Jane Goodall

Jane Morris Goodall (fædd Valerie Jane Morris-Goodall 3. apríl 1934) er breskur dýrafræðingur, fremdardýrafræðingur og mannfræðingur og sérstakur sendiherra Sameinuðu þjóðanna fyrir friði. Hún er talinn einn mesti sérfræðingur heimsins um simpansa og er þekktust fyrir 45 ára langan rannsóknarferil sinn á félagslegri hegðun og fjölskylduböndum viltra simpansa í Gombe Stream National Park í Tansaníu. Hún stofnaði Jane Goodall-stofnunina og hefur unnið mikið að verndun og velferð villtra dýra. Goodall hefur gefið út mikinn fjölda bóka.